Am Balkan sands donn auf die Griechn gstoßn. Zeascht woa des ned so dragisch, oba wia sa se donn a bißl sichara gfuid hom, homs Griechnlond ogriffn. Des woa 279 v. Chr. Bis obe noch Delphi sands kema. Duat homsa se donn oba zstriddn,  und a Teil is ind Tüakei ume. Duatn hom sa se mittns in Anatolien einigsitz und a Kinigreich aufgmocht. De, de wos in Greichnlond blim sand, sand olle an da Scheißarei gstorim, weis mit da Hygiene am Schlochtföd nu ned so weit her woa.